0331.xml
ٹی ٹونٹی اور ون ڈے سیریز میں شکست ماضی کا حصہ بن چکی قومی ٹیم کینگروز کے خلاف ٹیسٹ سیریز میں عمدہ کارکردگی کا مظاہرہ کرے گی،وقار یونس
دبئی ۔ 21اکتوبر (اے پی پی) پاکستان کرکٹ ٹیم کے کوچ وقار یونس نے امید ظاہر کی ہے کہ آسٹریلیا کے ہاتھوں ٹی ٹونٹی اور ون ڈے سیریز میں شکستوں کے بعد ہماری ٹیم ٹیسٹ سیریز میں عمدہ کارکردگی کا مظاہرہ کرے گی۔ پاکستان اور آسٹریلیا کے درمیان دو ٹیسٹ میچوں پر مشتمل سیریز کا پہلا ٹیسٹ (آج) سے دبئی میں شروع ہو گا، اس سے قبل کھیلے گئے واحد ٹی ٹونٹی میچ میں آسٹریلیا نے گرین شرٹس کو شکست دی تھی اور اس کے بعد کینگروز نے گرین شرٹس کے خلاف ون ڈے سیریز میں کلین سویپ فتح حاصل کی تھی۔ اپنے ایک بیان میں پاکستانی ٹیم کے کوچ نے کہا کہ ٹیسٹ میچ ون ڈے اور ٹی ٹونٹی سے یکسر مختلف ہے، یونس خان، اظہر علی تجربہ کار بلے باز ہیں، دونوں بلے بازوں کی واپسی سے ٹیم کی بیٹنگ لائن اپ مضبوط ہو گئی ہے امید ہے کہ ٹیم ٹیسٹ سیریز میں بہتر پرفارم کرے گی۔ انہوں نے اس بات کا اعتراف کیا کہ آسٹریلوی ٹیم متوازن ہے اور اسے ٹیسٹ سیریز میں ہرانا آسان نہیں ہوگا تاہم اگر کھلاڑی متحد ہو کر کھیلیں تو کوئی بھی چیز نا ممکن نہیں۔ انہوں نے کہا کہ اجمل کے بغیر ٹیم میں بڑا خلا پیدا ہو گیا ہے اس کو پر کرنے کیلئے تھوڑا وقت لگے گا، مجھے امید ہے کہ نوجوان کھلاڑی عمدہ کارکردگی کا مظاہرہ کر کے اپنی سلیکشن کو درست ثابت کریں گے۔ وقار یونس نے ون ڈے سیریز میں ٹیم کی شکست پر مایوسی کا اظہار کیا اور کہا کہ دو میچ ہم جیت سکتے تھے لیکن بدقسمتی سے ٹیم میچ فنش نہ کر سکی۔ انہوں نے امید ظاہر کی ہے کہ نیوزی لینڈ کے خلاف شیڈول سیریز اور آئندہ برس آئی سی سی ورلڈ کپ سے قبل ہم بہترین اور مضبوط ٹیم تیار کر لیں گے۔
APP
21.10.14
0331p.xml
پاکستانی ٹیم آسٹریلیا کو ہرانے کی صلاحیت رکھتی ہے،وقار یونس مچل جانسن پاکستانی بیٹسمینوں کے لیے سب سے بڑا خطرہ ثابت ہونگے،بلے بازوں کو سنبھل کر کھیلنا ہو گا: کوچ قومی کرکٹ ٹیم  کب تک مصباح ،یونس پر انحصار کرتی رہے گی،دونوں آخر کب تک کھیلتے رہیں گے،دیگر بیٹسمینوں کو اپنی ذمہ داری محسوس کرنی ہوگی
دبئی (سپورٹس ڈیسک)قومی کرکٹ ٹیم کے کوچ وقار یونس نے کہا ہے کہ آسٹریلیا کو ہرانے کی صلاحیت رکھتے ہیں ،سعید اجمل اور جنید خان کا نہ ہونا ایک دھچکا ہے، حوصلہ نہیں ہارینگے \' مچل جانسن پاکستانی بیٹسمینوں کے لیے سب سے بڑا خطرہ ثابت ہوں گے\'بلے بازوں کو سنبھل کر کھیلنا ہو گا \'آخر ٹیم کب تک صرف مصباح الحق اور یونس پر انحصار کرتی رہے گی،پوری ٹیم کو کاکردگی دکھانا ہو گی۔میڈیا سے بات چیت کرتے ہوئے انہوں نے کہا ہے کہ سری لنکا کے خلاف حالیہ سیریز کی شکست کے بعد زیادہ شور مچاکر پاکستان ایک اچھی ٹیم نہیں کھیل رہی تاہم انہیں اپنے کھلاڑیوں کی صلاحیتوں پر بھروسہ ہے وقار یونس نے کہا کہ پاکستانی ٹیم کا بولنگ اٹیک نسبتانا تجربہ کار ہے تاہم اس میں توانائی موجود ہے اور وہ آسٹر یلوی بیٹسمینوں کا مقابلہ کر سکتا ہے ۔انھوں نے کہا سعید اجمل اور جنید خان کا نہ ہونا یقیناایک دھچکا ہے۔تاہم یہ نہیں ہوسکتا کہ ان کے نہ ہونے سے حوصلہ ہار دیا جائے۔وقار یونس نے کہا ہے کہ پاکستان اے خلاف چارروزہ میچ میں انھوں نے آسٹر یلوی ٹیم کی کچھ کمزوریاں دیکھی ہیں جنہیں ٹیسٹ سیریز میں ایکسپوز کنے کی کوشش کی جائے گی۔انھوں نے کہا کہ لیگ اسپنر یاسر شاہ دوسال قبل زمبابوے کے دورے میں ون ڈے اور ٹی ٹوئنٹی کھیلے تھے اس کے بعد انھوں نے ڈومیسٹک کرکٹ میں عمدہ کار کردگی کا مظاہرہ کیا اسی وجہ سے وہ دوبارہ ٹیم میں شامل ہوئے ہیں۔وہ اچھے بولر ہیں اور ان دنوں پہلے کو مقابلے میں زیادہ اسپن کر رہے ہیں اسی طرح راحت علی کی بولنگ میں بہتری آئی ہے عمران خان نئے اور پر اعتماد بولر ہیں۔وقار یونس نے کہا آسٹریلوی بولر مچل چانسن یقیناًپاکستانی بیٹسمینوں کے لیے سب سے بڑا خطرہ ثابت ہوں گے۔انہیں سنبھل کر کھیلنا ہو گا ۔وقار یونس نے کہا کہ پاکستانی ٹیم کی حالیہ فتوحات میں مصباح الحق کی شاندار بیٹنگ کا اہم کردار رہا ہے ت ہم آخری سیریز میں وہ اچھی بیٹنگ نہ کر سکے جس کی ٹیم توقع کع رہی تھی تاہم انہیں امید ہے کہ جس طرح محنت کر رہے ہیں وہ اس مشکل سے نکل آئیں گے ۔وقار یونس نے کہا کہ آخری ٹیم کب تک صرف مصباح الحق اور یونس خان پر انحصار کرتی رہے گیاور یہ دونوں آخرکب تک کھیلتے رہیں گے لہذا دیگر بیٹسمینوں کو بھی اپنی ذمہ داری محسوس کرنی ہوگی
daily_insaf
22.10.14